b'\n_START_ARTICLE_\nSvoboda\n_START_SECTION_\nIdeologi og kernesp\xc3\xb8rgsm\xc3\xa5l\n_START_PARAGRAPH_\nSvoboda er et h\xc3\xb8jrepopulistisk nationalistisk parti, der tilh\xc3\xb8rer samme europeiske paraplyorganisation, Alliancen for europ\xc3\xa6iske nationale bev\xc3\xa6gelser, som det britiske BNP og det ungarske Jobbik. Partiet var i 2005 med til at stifte Euronat, hvor blandt andet det franske Front National er medlem._NEWLINE_Svoboda vil forbyde homoseksualitet og indvandring, g\xc3\xb8re v\xc3\xa5benbesiddelse til en rettighed for alle, samt forbyde \xe2\x80\x9dukraniafobi\xe2\x80\x9d. Partiets sympatis\xc3\xb8rer gennemtvang at Kievs prideparade i 2012 m\xc3\xa5tte indstilles. Festivalen stoppedes p\xc3\xa5 grund af direkte trusler om vold fra partiets gadehooligans som tidligere havde spr\xc3\xb8jtet t\xc3\xa5regas p\xc3\xa5 homoseksuelle. Partilederen Tjagnibok har udtalt sig groft antisemitisk, blandt andet at Ukraine styres af en \xe2\x80\x9dmoskovit-j\xc3\xb8disk\xe2\x80\x9d mafia og at det skal v\xc3\xa6re slut med \xe2\x80\x9dden ukrainske organiserede j\xc3\xb8dedoms kriminelle aktiviteter\xe2\x80\x9d. Det j\xc3\xb8diske Simon Wiesenthalcenter placerede 2013 partilederen Oleg Tjagnibok p\xc3\xa5 femte pladsen p\xc3\xa5 listen over verdens v\xc3\xa6rste antisemitter._NEWLINE_Svoboda har en historieopfattelse hvor ukrainske ultranationalister som f.eks. Stepan Bandera og Roman Sjuchevitj forherliges og deres medvirken til massemord p\xc3\xa5 etniske minoriteter som polakker og j\xc3\xb8der forn\xc3\xa6gtes. Denna dagsorden overtog Svoboda fra Viktor Jusjtjenko da han afgik fra pr\xc3\xa6sidentposten i 2010.\n_START_SECTION_\nHistorie\n_START_PARAGRAPH_\nFrem til sommeren 2004 var partiet med i den af Viktor Jusjtjenko styrede koalition Vores Ukraine - Folkets Selvforsvar Blok. Partiets symbol var et hagekors sammen med andre nazi\xe2\x80\x93symboler. Men f\xc3\xb8r presidentvalget 2004 byttede partiet symbol og navn til Svoboda. Partiets da nyvalgte leder Oleg Tjagnibok proklamerede p\xc3\xa5 et m\xc3\xb8de i Karpaterne 20 juli, at Ukraine var blevet \xe2\x80\x9drenset for russere og j\xc3\xb8der\xe2\x80\x9d under anden verdenskrig, hvilket han syntes var godt. Efter denne udtalelse m\xc3\xa5tte partiet tr\xc3\xa6de ud af koalitionen.'